Upam, da plešeš enako dobro, kot se oblačiš.
Le na en način boš izvedela.
Si lahkotna kot ptica?
Moraš sploh vprašati?
- Ne veš, kdo sem? - Ne.
Bi pa rad izvedel.
Kako si želim, da bi bil tu, da zgrabiš moje srce,
ne zgolj mene, agent Argylle.
Lahkotna ptica že, ne pa lahek plen.
Zadnje besede?
- Keira, pomagaš? - Kdo je Keira?
Punca, ki ni postala naslednji Steve Jobs, da bi lahko rešila tega bednika.
Malenkost.
GRČIJA
- Potrebuješ prevoz? - Legrangerca je vedela, kdo sem.
No, potem se pa poberiva.
Keira!
Keira je ranjena.
Pošiljam reševalce. Argylle, moraš slediti tarči.
- Ne, lahko jo rešim. - Reševalci jo bodo. Ti opravi svoje delo.
To je ukaz.
Wyatt, ušla mi je.
Kaj počneš?
Spil bom slastno grško kavo.
Raje pohiti.
Proti tebi pelje.
Pomiri se.
Slaba novica zate.
To je edini izhod z otoka.
Dobra novica?
Tu pečejo sijajno orehovo pecivo.
Upam, da ti je všeč.
Ker bo tvoj zadnji obrok. Če ne poveš, kdo ti je izdal, da prideva.
Kdo?
Povej, sicer boš enake temperature kot moja kava.
- Ta pa je zaradi tebe ledena. - Telefon.
BRANJE MREŽNICE OVERJENO
Ne razlikujeva se tako zelo.
- Ti si teroristka. - Agent Argylle, kaj si pa potem ti?
Argylle.
OSTANI POZORNA, LEGRANGE. DOBILA BOŠ NOVE UKAZE.
Legrange, pozor, Agent Argylle se pelje proti tebi.
Očitno služiva istemu gospodarju.
Argylle, Wyatt, končajta nalogo in se vrnita v oporišče.
- Argylle. - Prekini povezavo.
Trezno razmisli.
Uporabi pamet. Menda ne verjameš niti besedice, kar je...
Zdaj sva sama.
Direktorat naju bo napadel.
- Prekinila bova povezave. - "'Prekinila bova povezave.'
- Vse. - 'Vse.'
- Zaupala bova samo drug... - 'Zaupala bova samo drug drugemu.
Razumeš?
Od tega trenutka je položaj povsem drugačen,' je opozoril Argylle.
Vedel je namreč, da ni poti nazaj.
Da nič več ne bo, kot je bilo."
Elly Conway, gospe in gospodje. Dobro.
KOLORADO
PREDSTAVITEV KNJIGE
Hvala.
Imamo čas za nekaj vprašanj. Torej... Izvolite.
- Živjo, Elly. - Živjo.
Nadobudna pisateljica sem, vendar nikoli ne najdem časa.
Imate kakšen nasvet?
Ojej. Vem, kako težko je lahko.
Ko sem bila natakarica, sem delala v več izmenah.
Za pisanje nikoli nisem imela časa. Do, no...
Do nesreče na drsalkah.
In ko se človeku zgodi kaj takega,
spozna, da prihodnost ni zagotovljena.
Če ne najdete časa,
si ga morate vzeti. Za stvari, ki so za vas pomembne.
Ko sem to naredila, so vsi junaki, zgodbe in zamisli,
ki so bili toliko let ujeti v moji glavi,
končno zaživeli v knjigi.
Dobro, drugo vprašanje. Ja?
- Zdravo. - Zdravo.
Pišete vohunske romane, ki jih berejo resnični vohuni.
Napovedali ste celo geopolitične dogodke.
Fleming, Forsyth, le Carré...
Vsi so imeli to žilico. In vsi so bili resnični vohuni.
Torej... Ste tudi vi vohunka?
Kako vam to uspe?
Madoniš. Ko bi le bila. To bi vse zelo olajšalo. Ampak nisem.
Sliši se dolgočasno, toda skrivnost je v raziskovanju.
Čeprav bi to rekla, če bi bila v resnici vohunka, zato...
Naslednje vprašanje. Da? Mladenka spredaj.
Kdaj bomo dobili peto knjigo?
No...
Prej, kot mislite.
Vznemirljivo. Ja? Gospod v sivem kapucarju.
Oprostite, ker bom kar zinil, ampak ne vem, ali bom še dobil priložnost.
Ste nocoj prosti?
To je...
Zelo sem polaskana.
Ampak nocoj imam vroč zmenek.
Ja. Še en vroč zmenek.
Pripravljen?
Mami mora delati.
Ukradena matična datoteka
je vsebovala več kot dovolj dokazov
za zrušenje Direktorata.
HONGKONG
Hekerjeva cena je bila visoka,
toda Argylle je vedel, da je datoteka suho zlato.
Polovica zdaj, polovica ob dostavi.
Kot sva rekla.
Ta telefon je ključ do matične datoteke.
Pojdi v London. Tam te bo na ta telefon poklical moj delodajalec,
najboljši heker na svetu.
Končno je imel na dosegu roke rešitev,
ki bo uničila Direktorat.
Enkrat za vselej.
Konec.
Peta knjiga je končana.
Na zdravje, Argylle.
Mami, dobro jutro. Živjo.
Si videla mojo sinočnjo e-pošto?
- Prebrala sem jo. - Čez noč? Vso?
Ljubica, tvoja mama sem. Seveda.
Vzela sem dva adderalla in začela. Nisem mogla nehati.
Vrgla me je na rit. Spet ti je uspelo, angel.
Oddahnila sem si. Znova in znova sem živčno premlevala zgodbo.
Vesela sem, da ti je všeč.
Zdaj jo lahko pošljeva založniku in...
- Ja. No... - O, ne.
- Kaj je? - Nič. Knjiga...
- Ne zdi se ti končana. - Elly, konec me moti.
- Ojej. - Med branjem sem bila napeta kot struna.
Argylle naj bi dobil matično datoteko in premagal prasce,
nato pa preobrat. V Londonu je.
- Kaj? Ne. Ne. - Dobi datoteko ali ne?
- Kaj sledi? - Nalašč je nedorečeno.
Elly, izmikaš se.
Bralcem tega ne moreš narediti.
V petek bom priletela. Rezerviraj si vikend.
Pogovorili se bova, izboljšali zgodbo. Vse bova rešili.
Petek je v redu. Samo...
- Vmes se bom malo poigrala. - Elly, to zgodbo moraš dokončati.
Še eno kratko poglavje moraš napisati.
Zabavno bo.
Adijo.
Prijatelj, si slišal? Še eno poglavje.
Gdč. Li,
naslednji let v London je šele zjutraj.
Ta čas moram nekako zabiti.
- Pomislil sem... - Kaj pa?
Da bi ostala tukaj? S tabo uživala v ognjemetu?
Boš videla, kako se bo iskrilo.
Ne.
To je bilo slabo.
Bedno.
Izbriši.
Bolj se potrudi, Elly.
Daj, Elly.
- Ves ta ton... - Je preprosto...
Zgrešen. Dobro.
"Gdč. Li, hotel sem reči..."
Gdč. Li, hotel sem reči, da...
"Da..."
- Nič mi ne... - Nič.
Pa ti, Alfie?
Imaš kakšno idejo?
Karkoli?
Hej, mami.
Samo prepričati sem se hotela, da si v redu.
Vem, kako te delo vrže iz tira in...
Vozovnice, prosim.
Elly, samo hipec. Si na vlaku?
Presenečenje.
- Rekla sem si, da grem jaz obiskat tebe. - Tvoj oče te bo zelo vesel.
In malega Alfieja seveda tudi.
Peljala te bova na večerjo. Mogoče boš tu celo koga spoznala.
Zdi se privlačno, vendar sem v zvezi, mama.
Res?
- S kom? - S svojim delom.
- Z Argyllom. - Elly, res me jeziš.
Kakšen smisel ima uspeh, če ga nimaš s kom deliti?
Mama, z razlogom pišem vohunske romane, ne ljubezenskih.
- Manj zapleteni so. - Zaljubiti se pa res ni zapleteno, Elly.
Te lahko pokličem, ko prispem? Rada te imam. Adijo.
Zdravo. Oprostite, ker motim, toda ali tu že kdo sedi?
Ali tu že kdo sedi?
Da. Žal že.
Škoda.
Oprostite, ne. Ta sedež je zaseden.
Moški je vstal, vendar je sedel tukaj.
V redu je. Če se bo vrnil, bom vstal.
Hej! V njem je maček. Biti bi moral v klobuku, ne v nahrbtniku.
Poglejte. Kaj počneš, kosmata pošast? Odbito.
Mačke obožujem. Kako mu je ime?
- Oprostite. - Alfie.
Mali Alfie. Oja.
Buci-buci-buc.
- Ima dovolj kisika? - Seveda.
Pustil vas bom pri miru. Nočete družbe. Razumem.
Ste jo prebrali?
- Ja. - Ja?
Dobro.
Štekam. V redu.
Čakajte...
Oprostite.
O bog. Ste... Je to?
Elly Conway ste, porkaš. Odbito!
Glej, no! Oboževalec sem. In prisežem, da je tale najboljša do zdaj.
Ne pravim kar tako. Kako vam uspe?
Knjige pišete kot po tekočem traku.
Ko nekaj počnete z ljubeznijo...
Delo ne predstavlja napora. Drži, ne?
- V tem imava oba srečo. - Aja? S čim se ukvarjate?
Z vohunjenjem.
Aha.
"Vohunske je baže, zato rad laže."
Predrzno.
Niste pričakovali, da bo vohun videti tak.
Iskreno, vaše knjige se motijo samo pri tem.
Maneken v suknjiču z ruskim ovratnikom in polizanimi lasmi
bi na vlaku v primerjavi z drugimi v tem vagonu izstopal.
Njih ne opaziš.
Me ne poslušate več?
Ste v redu?
Ne, v redu sem.
Resno sem mislil, da sem oboževalec.
Oboževalec, ki prihaja zdaj, pa nima v mislih samo selfija.
Eden od njih je.
- Vem, da je to... - ...težko verjeti,
- toda ko mu zlomim zapestje... - ...in ti v naročje pade pištola,
- si bova morala začeti zaupati... - ...in lahko boš sprejela dve dejstvi.
Prvič, si v hudi nevarnosti.
- Drugič... - ...ko bom rekel, da je čas,
bo zelo pametno, da se me čim močneje okleneš. S tem mislim...
...res močen objem. Recimo z vsemi štirimi.
Razumeš? Štekaš?
Iskreno se opravičujem.
Gdč. Conway, bi hoteli podpisati mojo knjigo?
- Se bova res šla tole? - Ja.
Imate kuli?
- Sramotno je. - Ja. Ja.
Pa dajmo.
Obožujem to knjigo.
Govoril sem resnico.
Kdo je čudak zdaj?
Nisem pravi oboževalec. Ne skrbi. Vse je pod nadzorom.
Vse je pod nadzorom.
Joj, kaj se dogaja?
- Si v redu? - Ja.
Madona, lepo. Hvala.
Vidiš?
Dam ti pištolo, ti pa mi jo vrneš.
O takem zaupanju sva govorila. Neznanca na vlaku.
Pa naju poglej zdaj. Pridi. Zabavno je, ne?
Samo hipec. Ne. Ne.
Elly, počakaj. Ne naredi tega.
Elly!
Prava brada je, kreten.
Si v redu?
Ne!
Dobro, uredil bom.
Zagamano bo...
Okej.
Čas je za tesen objem. Sledi mi.
Pojdiva.
Drži se me. Sledi mi.
Pojdimo.
- Hej. - Ne. Barabe.
Hude.
Pojdiva.
- Taki so ti všeč? - Spokaj, Romeo.
Ne!
- Stojta! - Ne, čakajte. Ne streljajte.
Ne poznam ga. Nič nimam z njim. Nisem vpletena. Prosim.
- Wilde, ne sili me, da ubijem oba. - Elly.
- Kaj? - Čas je.
Čas je za močen objem.
Prijetno pot.
To!
Kaj?
Fino, pokonci si.
Jaz sem. Samo jaz sem.
Se spomniš tipa na vlaku? Kungfu... Z brado?
- Obril sem se. Tip z vlaka. Se spomniš? - Vem. Prepoznam te.
Oprosti, nevljuden sem. Se opravičujem.
Nisva se še predstavila. Aidan sem. Aidan Wilde.
Ne. Ne približuj se.
Pomiri se.
Kje je moj maček?
Alfie je v kuhinji. Tunino brez živega srebra jé.
Kakršno mu daje mamica. V redu je. Ti pa ne.
V hudih težavah si.
Ti...
V moji hiši imaš kamere?
Nisi vohun. Perverznež si.
Ne. Vohun. Opravljam svoje delo. Nisem perverznež.
Gledava prenos s kamer teh barab.
- No, kdo... Kdo so ti ljudje? - Vidiš tistega tam?
Se ga spomniš z vlaka? Ime mu je Carlos.
Dela za Oddelek, resnično različico tistih hudobnih vohunov iz tvojih knjig.
In njihov šef. Direktor Ritter.
Te moram spomniti, kaj je na kocki?
Kaj bi bilo, če bi tisti pesjan, ki se izdaja za agenta,
našel našo matično datoteko pred nami?
Našel jo bom. Obljubim.
Namestnik direktorja, tako kot takrat, ko si mi obljubil,
da se ji Wilde nikoli ne bo približal?
- To še vedno lahko obvladamo. - Ja, popolnoma ti zaupam.
Ne, ni logično. Zakaj bi se Oddelek zanimal zame?
Ker si frdamana vedeževalka, Elly.
Lepo te prosim.
Tajne obveščevalne, za katero ne ve nihče, si pa res ni težko predstavljati.
Je. Tako kot to, da se bodo uprli.
Ja.
Nekako si napisala zgodbo, ki se še vedno dogaja. Peta knjiga.
Peto knjigo si prebral?
Oja.
Barabe tudi.
Oddelek je prebral peto knjigo?
Niti ene tvoje črke ne spregleda, Elly.
Novi rokopis pa je dregnil v osir, za katerega sploh ne veš.
Zato te hoče Oddelek.
Ko te bodo ujeli, te ne bodo izpustili. Če ne bo še kaj hujšega. Veliko hujšega.
Clementine...
Moja edina uteha si.
Si vedel, da je bila Clementine last mojega deda?
Ja.
Imenoval jo je po svoji mami. Ojej.
Zelo strog je bil.
Toda meni se je vedno zdel razumen.
In imel je svoja načela.
Da bo ubijal le, če bo res nujno...
Za hrano, da premaga sovražnika
ali odstrani nesposobnega bebca.
Zgodile so se napake. Ne bo se ponovilo.
Vem, da ne.
O tem sem prepričan.
- To ne more biti res. - Pa je. Zelo resnično je.
Toda če bi rada živela kot prej, ti lahko pomagam. Poštenjak sem.
A najprej ti pomagaj meni.
Kaj moram narediti?
Spotoma ti bom povedal.
Preklemane mačke!
- Si morala prinesti mačka? - Nisi rekel, da jih imaš rad?
- Imaš robček ali rutko? - Kaj je, imaš alergijo?
Pozabi, v redu je.
Lagal si. Lagal si, da imaš rad mačke.
- Kako naj ti zdaj zaupam? - Vohun sem. Vohuni lažejo.
To je del službe. To in ubijanje ljudi.
Zdaj si me pa res pomiril.
Bi rada resnico? Prav. Tisto, kar si napisala, se je res zgodilo.
Le da sem tisto naredil jaz, ne Argylle.
Pripeljal sem hekerja.
Bakunina sem najel, da ukrade matično datoteko Oddelka.
DEŠIFRIRANO
Ja, vse bremenilne dokaze imam. O vseh. Ritterju, Carlosu.
O bombardiranjih, prirejenih volitvah, zastrupitvah z radioaktivnostjo.
Ob njih je Darth Vader skoraj svetnik.
Matično datoteko sem dal na USB-ključ.
Oddelek mi bo verjetno plačal veliko več, da ti ga ne izročim.
Zato je cena trikrat višja.
- Dogovor še velja? - Prav, Bakunin, velja.
Se mi je zdelo.
Hvala.
Matična datoteka bi mi omogočila razhajkati Oddelek.
Z njo bi ga razkrinkal.
Šel sem v London, ampak usrani Bakunin se ni pojavil.
Zato zdaj z barabami tekmujemo, da bi ga našli.
In oboji mislimo, da nas bo do njega pripeljala tvoja izjemna domišljija.
- Kje je torej zdaj? - Ne. Ne moreš pričakovati, da to vem.
Zakaj ne? Samo povej, kaj je v naslednjem poglavju.
To, kar hočeš, zahteva mesece raziskav.
Leta.
Branja, pogovorov, pomnjenja zemljevidov, spoznavanja mesta.
- Nisem še bila v Londonu. - No, fino.
Začela bova tam. Ja.
Ne maram leteti. Na vlaku sem te srečala z razlogom.
Verjetnost za letalsko nesrečo je zanemarljiva.
Da te tukaj najde Oddelek, pa ne. Ta hip je letalo tvoj prijatelj.
- No? - Ne morem.
Dihaj. Dihaj z mano.
Slastno.
- Še malo šampanjca? - Raje ne. No, če že vztrajate...
Noro letalo, ne?
- Še na nobenem nisem bila, zato... - Tole je šponski deviški let.
Saj razumeš.
Govori vaš kapitan. Pripnite se, vzleteli bomo.
Kot da bo to pomagalo, če strmoglavimo.
- Si v redu? - Tapkalna vaja je.
Za obvladovanje stresa. To počnejo v vojski.
- Ojoj. - Si kdaj poskusila z alkoholom?
- Pomaga. - Ne.
Hej, poglej me. Hej! Poglej me.
Ena mojih prvih nalog je bila v Alžiriji.
V begunskem taborišču za Sahrave pri gori Tačat.
Ne, Tahat. Izgovori se Tahat.
Ne. "Tačat." Je... ni "č"?
Ne. Tahat je. Je...
- Gora Tahat je, prav? - Ja.
Začel sem plezati nanjo. Brez varoval. Nisem alpinist.
Vedel sem, da lahko vsak hip omahnem v prazno.
Ob trku počim kot balon z vodo.
Kaj sem naredil?
Nehal sem se sekirati zaradi 3000 metrov visoke stene nad sabo.
Posvetil sem se metru pred sabo.
Ko začutiš strah, se posveti edini stvari, ki je resnična.
Temu, kar je pred tabo.
Poglej.
Letiva.
Ja.
Letiva.
Hvala.
Pa še kdaj.
Ojej.
- Zakaj si vzela mačka? - Naj bi ga pustila samega? Daj, no.
Znašel bi se. Mačkarice vedno umrejo same. Mačke so pametne.
Nisem mačkarica. Res ne.
Zakaj te moti moj maček?
- Srčkan je. Crkljiv. Zvest. Prijazen. - Pajade.
Če bi te nenadoma pobralo, bi te začel jesti že drugi dan.
Zaradi tebe je to vse verjetneje.
Prišla sva.
Albertov spomenik.
Bil sem točen. Bakunin ni poklical.
Kaj se je zgodilo?
Dobro vprašanje.
- Ja. Ja. - Ja. Kaj se je zgodilo?
Ni retorično vprašanje.
Kaj se je zgodilo?
- Ne morem kar izpljuniti odgovora. - Seveda ga lahko.
Argylle je bil na koncu pete knjige na poti v London, da se dobi s hekerjem.
Napiši še eno poglavje in povej, kaj se zgodi.
Ne. Ne delam tako.
Sva v javnem parku in preganjajo naju morilci
iz najnevarnejše vohunske organizacije na svetu.
Če torej nimaš boljše ideje, privoli v kompromis.
Dobro, poiščiva klopco.
Gospod, našli smo ju.
Pri Albertovem spomeniku v Hyde Parku sta. Oboževalka jo snema.
TARČA NAJDENA
Zagotovo je ona. Elly Conway.
- Carlos. - Da?
Pokliči tamkajšnjo ekipo. Vsi naši agenti v ZK naj se jima posvetijo.
- Slišati hočem. - Vklopil sem digitalno branje z ustnic.
Kako ti gre?
Prosim, ne priganjaj me. Razmisliti moram.
Hoče, da napiše naslednje poglavje.
Ni Vojna in mir, veš? Samo poglavje potrebujeva. Nekaj strani.
Ko je Argylle prišel na dogovorjeni kraj...
Je ugotovil...
Kaj, ne bo ga?
Zakaj mi je dal telefon, če ni mislil poklicati? Razen če...
- Telefon je sporočilo. - Tam. Poglej.
Kdo bi dal neznansko drag kodirni čip v cenen telefon?
- Povedati nama hoče, kako... - ...ga najdeva.
- Lahko vidim telefon? - Predplačniškega?
Ja. Odpreti ga morava. Če imam prav, je Bakunin vanj vgradil šifrirani CPU.
Ja.
- Kje je? - V smeteh.
Nimaš ga? Stran si ga vrgel? To je bila sled.
- Prazen račun. Predplačniški je. - Kakšen vohun pa si?
Tu očitno ne delam z agentom Argyllom.
S tem čipom se teoretično lahko šifrirano pogovarjaš?
Ja. Ampak oseba na drugi strani bi morala imeti...
...enako satelitsko DiSEqC stikalo. To je to.
Slišal si ju. Podatkovna baza DiSEqCov.
Izbral je čip, da bi naju pripeljal do satelita.
Bakunina bova našla prek satelita.
Vprašanje je...
- Kako najdeva seznam delujočih satelitov... - V Združenem kraljestvu?
- Opazuj mojstra pri delu. - To znaš narediti?
Keira me je naučila nekaj stvari. V bazo bom vstopil skozi stranska vrata.
V njej je vsak satelit, ki so ga prodali.
Če tega ne ugotovimo pred njima, bodo letele glave.
Poglej. Požarni zid Metasploit.
- To je Metasploit... - Ja, lahko ga obidem. Počakaj.
- No? - Obšel ga bom. Počakajte.
Izziv sprejet.
Samo še malo.
Samo še...
Tako.
- Notri sem. - Notri sem.
Notri sem.
- Bi to uspelo Argyllu? - Bi tebi uspelo?
- Kaj je to? Koliko... - ...lokacij satelitov je tu?
- Veliko. Šestin... - ...devetdeset.
Sranje.
Ne, ne, ne.
Ampak to lokacijo, Albertov spomenik, je izbral z razlogom.
- Kateri... - ...je najbližji?
Tale srček.
In to je najbližji naslov...
- Spomeniku? - Tako je.
- Coburgova.
Coburgova.
Kot princ Albert Saxe...
...Coburg. No...
- Našla... - ...sva ga.
Upam, da imaš prav.
Šesti čut imam.
COBURGOVA 25 STANOVANJE 305, LONDON
Nikogar ni doma. Kaj bova?
No, navsezadnje sem vohun.
Šesti čut, kaj?
Kaj opaziš?
Ja. Bakunin je bil bogat. Ne bi živel v taki luknji.
PRESTREZANJE ČEZ...
- Ekipa 1, kje ste? - Tri kilometre stran.
Tapete čez opeke. Se ti zdi to normalno?
Stanovalec je imel slab okus. Razidiva se.
Kaj počneš?
Poglej. Tu je črta. To je sled.
- Poglej. - To je kit. Mavec. Pojdiva.
To je nekaj.
Še 95 lokacij morava preveriti. Pridi, greva.
Ne. Počakaj. Posvetilo se mi bo.
Ta kraj poznam.
V redu, tratila boš moj čas. Vrnil ti bom.
- Bi plesala? - Ne.
Jaz pa. Ja!
Vodja, poročaj.
Še kilometer in pol.
Ali kaj vidiš?
Samo hipec.
- Zaklenjena je. Vlomi ključavnico. - Ja.
- Odlična ideja.
Me lahko vnaprej opozoriš,
- da boš streljal? - Kaj je narobe?
- Vohuni ne znate več vlamljati? - Ta ključavnica se je zdela zahtevnejša.
Dobro. Fino.
Kaj je to?
Za čoln je.
- Kako veš? - Na jezeru živim.
IP- naslovi, gesla za VPN, odložišča. Vse je šifrirano.
To je anarhistični simbol. Bakuninov soimenjak.
Ruski anarhist iz 19. stoletja. To je to. Bakuninov je.
Sranje. To je njegov dnevnik.
Ja, in lahko naju pripelje do matične datoteke. Poglej!
Prav si imela.
Terna.
- Rešila sem uganko. - Bravo. Rešila si uganko.
Rešila sem uganko.
Lahko rešiš tudi tole?
Dobro, v redu.
Vdrete na moj znak.
Tri, dve, ena. Zdaj!
- Notri smo. Tarča je izginila. - Drek!
Mater, sovražim tega mačka.
Ne, ne, ne.
Zakaj se to ves čas dogaja?
Tam je eden!
- Opazuj. - Kaj pa?
Tole!
Joj, ne.
Oprosti.
Maček je porabil eno od devetih življenj. Verjemi.
- Maček je prava mora. - Ja, ni se ravno izkazal.
Pravzaprav se počutim veliko bolje. Dobro je.
Torbo, prosim. Hvala.
Oddelek jih vedno pošilja v valovih. Še več jih bo.
Če jih nočeš srečati, predlagam, da jo podurhava.
Prav.
Na, primi. Počakaj.
Ne, pridi sem. Pridi sem.
Gor. Pridi. Ne tukaj.
Primi. Drži jo.
- Vzemi. - Hvala.
- Pospravil jih bom. - Prav.
Ti pa jih boš potem še pohodila po glavi.
- Ja. - Mrtvi morajo biti. Jasno?
- Ne morem jim pomendrati glave. - Seveda lahko. Človeška lobanja je krhka.
Kaj?
Kot da bi zdrobila jajce. Si kdaj razbila melono s kladivom?
Samo nogo dvigneš in zmečkaš.
Takole, prav?
Ne, super je. Zabavno. Kot pri tvistu. Plešeš tvist?
Kot pri tvistu. Ena, dve, tri, zmečkaš glavo. Ena, dve, tri.
Ne plešem. In ne drobim lobanj.
Potem bi pa to morala biti zabavna nova izkušnja. Tri, dve, ena.
Pojdiva.
Dobro. Zmoreš. Zasuči in zmečkaj.
Dobro.
Zasuči in...
In...
Ne morem. Ne morem.
Elly, kaj se dogaja?
Elly! Pomendrati bi jih morala.
Kaj je bilo?
Jaz sem svojo nalogo opravil. Ti pa ne.
Ja, prav. Ne.
- Res sem hotela. Samo... - Ja.
Ni se mi zdelo nujno. Veš?
Kaj si govorila?
Moja napaka.
Joj, ne. Še več jih je?
OB ODPRTJU SE BO OGLASIL ALARM
Kam greš?
DOSTOP NA STREHO
Priročno.
V redu.
Počakaj sekundo. Aidan, tista palica.
Ta čoln. Ključ za čoln. To je Bakunin. To je njegov načrt za pobeg.
Gotovo je za spust pustil vrv ali lestev.
Ne, skočila bova.
- Kaj? - Skočila bova.
Ne. Tri etaže visoko sva.
Prav si imela. Bakunin je vse premislil.
- Pod ponjavo je pena. - Ne.
- Prisežem. - Pa če se motiš?
Zaupaj mi. Poglej, kam sem te pripeljal.
Ja, ujeta sem na strehi in ubili me bodo.
- Pošteno. - Ojej.
Naj te nekaj vprašam. Alfieju zaupaš, ne?
Seveda.
NEVARNOST GLOBOKA VODA
Hvala bogu.
Matervola. Delovalo je.
- Hvala bogu. Ojej. Ne. - Skočila bova.
- Razširi roke. S hrbtom navzdol. - Ne.
- Kot spuščanje vznak. Si kdaj poskusila? - Ne.
- Super bo. - O bog.
- Alfie je sam. Morava dol. - Ojej. O bog.
Poglej ga, pristal je kot nindža.
- Nič mu ni. - Okej.
- Pripravljena? Na tri. - O bog.
Ena, dve...
- ...tri! - Alfie!
- Alfie, hvala bogu. - Pridi, ranljiva sva.
- Daj. Bi rada, da te ustrelijo? - Moj srček si.
Pobegnila sta.
KONEC PRENOSA
Zelo mi je žal, g. direktor.
Obžalovanje zapravljenega časa vodi v novo zapravljanje časa.
Natoči gorivo v letalo. V Evropo gremo.
Ujel te bom, Bakunin.
Lisjak, lisjak, lisjak.
O bog, ne.
- Pusti me pri miru. - Končno me priznavaš.
Glej, kdo hoče biti prijatelj. Prijatelja?
- Zakaj se ves čas delaš, da nisem tu? - Ker nisi resničen.
- Zakaj pa potem govoriš z mano? - V tem je problem. Samo blodnja si.
Tu si, ker stres in tesnoba sprožata privide, da me zavarujeta.
Si samo lik, ki sem si ga izmislila.
Res?
Ja, prava mala nadloga si. Poberi se.
Odidi.
Spokaj.
Pisateljica si. Tvoja beseda je zame ukaz.
Zabo...
Spokaj.
Opraskal me je.
Le zakaj?
Najin fant je za kodiranje uporabil simetrični šifrirni algoritem.
Feistlovo šifriranje?
Lai-Masseyjevo shemo. Iz prve knjige.
Res poznaš Argylla.
Na vlaku nisem nakladal. Zvest bralec sem.
- Vražje dobra pisateljica si, Elly. - Prav.
In tudi kar dobra vohunka.
Ja.
No, hvala.
Lahko se greš oprhat.
Mi poskušaš kaj povedati?
Čeprav... Verjetno bi se res moral. Ja, prav. Razumem namig.
Pusti ga pri miru.
Pusti ga pri miru. Pridi sem. Pridi sem, ljubček.
Ja. Ja, imam jo. Ne vem, v nekem zanikrnem hotelu.
Ničesar ne sumi.
Ne. Ob živce me spravlja.
Elly Conway potrebuje kroglo v glavo.
Ne, poslušaj. Pripeljal ti jo bom
in potem sva končala. Prav? S tem sranjem sem opravil.
Ja. Ne. To je to.
Živjo.
Leonard, kaj spet počneš tukaj? Koliko sladkorja pa poješ?
- Ne razumem. - Ne. Nisem prišel po sladkor.
Tvoja hči kliče. Na tvoje stroške iz Londona. Elly je.
- Prosim? - Mami. Mami, živjo.
Elly, miška. Na smrt naju je skrbelo, ko te ni bilo.
Kaj počneš v Londonu?
Leonard, s svojo hčerko govorim. Odidi, prosim.
Ampak telefon je moj.
Sladkor je bil pa moj. Sem ti težila, da ga vrni?
Pojdi domov.
Elly, čakaj. Na letalo si šla?
To je super.
Ja. No, ne tako, kot se zdi.
V hudi godlji sem, mami.
V godlji? Kakšni?
Zapleteno je.
- Po nezavarovani liniji ne morem. - Nezavarovani liniji?
Povzročila mi boš hud napad tesnobe.
- Dovolj. Pridi domov, Elizabeth. - Ne, ne morem.
Nimam denarja, ne morem uporabiti kartic,
nimam potnega lista. Samo... Nikogar drugega nisem mogla poklicati.
Midva prideva k tebi.
Barry! Rezerviraj vozovnici za London. V Angliji!
Se spomniš hotela, v katerem sta bila z očetom za 30. obletnico?
Nemogoče ga je pozabiti. Imenuje se...
Ne izreci na glas. Isti apartma sem rezervirala.
Če kdo vpraša, reci, da ima oči službeno pot.
Srečanje zobozdravnikov.
Elly. Ojej.
Elly, si v redu? Si poškodovana?
- Ne, nič mi ni. Prisežem. - Res ne?
- Ne. - No, daj mi Alfieja.
Si lačna? Tvoje najljubše jedi sem naročila.
- Hvala bogu. Zelo sem žejna. - In ti, Alfie.
Tudi nate nisem pozabila.
Imaš težave z davkarijo? Sklepala sva, da je to.
Ne, mami, niso davki.
Poslušaj, vama je kdo sledil?
Sledil?
Le kdo bi sledil nama? Ojej.
- Poskusila bom razložiti. Kje je oči? - Po led je šel.
Tvoja skrivnostnost me straši. Prav?
Samo zanima me...
- Ne odpri. - Tvoj oče je.
Ne, počakaj. Mami!
- Elly. - Oči.
Prekleti hotel. Za led moraš poklicati sobno strežbo, si misliš?
- Pridi sem, Ella čebela. - Joj, oči. Zelo mi je žal,
da sem vaju zvlekla v to. Moja edina možnost sta bila.
Ne opravičuj se. Za to pa so starši. Ne glede na to, koliko let imaš.
Joj, ljubica, drhtiš. Usedi se. Daj.
Vse bo v redu.
Kaj vedno rečemo?
- "Tudi to bo..." No? Ja. - "Tudi to bo minilo." Ne, saj vem.
Ampak mislim, da to ne bo minilo tako...
Zlahka.
Dobro. Nekaj, kar sem napisala v novi knjigi, nekaj, kar sem si izmislila,
spominja na nekaj resničnega. Zato odpadniška vohunska agencija...
V resničnem Direktoratu mislijo, da jim lahko pomagam najti datoteko,
ki jo iščejo, zato so me napadli.
- No, kako si pa pobegnila? - Rešil me je drug vohun.
Obljubil je, da me bo varoval, če mu bom prvemu pomagala do te datoteke.
Prepričal me je, da je poštenjak. Pa sem ugotovila, da ni.
Zato sem sunila edino sled, ki sva jo imela, in...
Nekakšen hekerjev dnevnik je.
In prišla sem sem in...
Samo...
Ne vem, komu lahko zaupam.
Eksperimentiraš z mamili?
- Ruth! - Mami!
- Kaj? - Ne!
- Poglej njene oči. - Ni to.
Elly. Ta dnevnik... Kje je?
Si ga prinesla?
Ja, tam je. V mojem mačjem nahrbtniku.
Prav.
Na policijo moraš. Ali FBI.
Ne, mami, ne razumeš. Povsod pridejo do podatkov.
Križem rok pa tudi ne moremo biti. Povej novinarjem.
Ja. Povej Andersonu Cooperju. Taki ljudje lahko... Kaj pa vem.
Barry, kaj... Barry, kaj meniš? Barry!
- Zaboga. - Poslušaj naju.
Kaj meniš?
Samo...
Samo vesel sem, da si sem prispela živa in zdrava,
da ti tisti psihopat ni česa naredil.
Bog ne daj, da bi se ti kaj zgodilo.
Ne vem, kaj bi naredila s tvojo mamo.
- Znašla bi se. - Kaj se dogaja?
O bog. Mami, hitro! Za moj hrbet.
Ne ubijte nas, prosim. Dal vam bom denar. Dal... Ne.
- Zmotili ste se. Zobozdravnik sem. - Utihni.
- Aidan, ne. - Ni to, kar se zdi.
- Izpusti jo. - Vsega sem kriva jaz. Ojej. Oči.
- Moraš mi zaupati, Elly. - Kaj?
Rekel si, da mi hočeš poslati kroglo v glavo. Slišala sem te!
- Vse jemlješ preveč dobesedno. - O bog.
- Njega bi pa rad počil. Resno. - Dovolj.
Če me ubiješ, te Oddelek nikoli ne bo nehal loviti.
Oči?
Kaj?
Ni tvoj oče. Ne razumeš?
- In ona ni... - Utihni, Wilde.
V njenem umoru bom uživala.
Mami?
- Pojdiva. - To sta mami in oči.
Poglej me. Moraš mi zaupati.
- Pravkar si ustrelil mojo mamo! - To ni tvoja mama.
Pravkar te je hotela pospraviti.
Kdo te edini ni poskusil ubiti v zadnjih 72 urah?
Načrtno? Pojdiva.
Pridi, greva!
V avto. Pojdiva!
- Pa Alfie? - Alfie?
- Pozabila sem ga. - Mačka?
Ne morem ga pustiti. Nazaj moram.
- Saj nisi resna. - Moj edini sorodnik je. Prosim.
Nazaj hočeš in umreti z mačkom? Ali iti z mano in izvedeti resnico?
Ampak prihaja še več barab. Odloči se.
Kaj je narobe? Si v redu?
V redu?
- Ojej. - Sprašuješ, ali sem v redu?
Starša sta me hotela ubiti.
Moja mama, ki je, mimogrede, nenadoma Britanka,
mi je prislonila pištolo na glavo. Nikomur ne morem zaupati.
In Alfie je s tistimi pošastmi.
Mojega Alfieja imajo. Ne bom ga več videla, ne?
Ne bom več videla Alfieja.
Zato ne vem. Ne vem, Aidan, ti mi povej.
Ti mi povej. Misliš... Misliš, da sem v redu?
Dobro, mogoče sem neumno vprašal.
Vem pa, glede česa se motiš.
Nekomu lahko zaupaš.
In verjemi, mala, spočiti se moraš.
Nisem utrujena.
Verjemi mi. Si.
Vohunske je baže, zato rad laže. Vse bo v redu.
Dobro jutro, sonček.
Kje sva?
Olá, Francija. Ne, buongiorno, Francija.
- Reče se bonjour. - Prav to sem rekel.
Ti je Francija všeč? Povem ti, nihče se ne dela francoza kot ti Francozi.
Štekaš?
Še več takih lahko stresem iz rokava, veš?
Glej, no. Izgubljeni vohun se vrača.
To je to?
Bravo.
Elly, to je Alfie.
Alfie?
Svojemu mačku je dala ime Alfie.
Popolno ime je.
Za zelo šponskega mačka.
Alfie.
- Alfred Solomon? - Ja.
Nekdanji namestnik direktorja Cie, Alfred Solomon?
Ne boš več jokala. Obljubim.
Hvala.
Se sprehodiva?
Prav.
Piješ vino?
Včasih.
Črni pinot. Ena najstarejših sort grozdja.
Še iz časov rimskega cesarstva. Po vsem svetu raste.
Pa veš, zakaj je naše vino tako zelo drugačnega okusa
od pinota iz Nape ali Toskane?
Ista sorta grozdja.
Razlika je, kje raste.
Poletni vročinski val prinese bolj eksotičen, tropski okus.
Na visokih legah je izrazitejša kislina.
So sad svojega okolja. Francozi to imenujejo terroir.
Grozdja ne poznamo, dokler ne vemo, kaj je doživelo.
Tako so vino fermentirali v antiki.
Postopek je bil več tisoč let pozabljen,
dokler ni neki francoski kmet našel črepinj takih sodov,
zakopanih na svoji posesti. Et voilà. Izgubljeno se je našlo.
Veš, preteklost je vztrajna.
Morda je še vedno zakopana
in čaka na pravega človeka, da jo izkoplje.
Vstopi.
Kaj je vse to?
Zakaj...
- Zakaj sva tu? - Zato, Elly Conway,
ker je čas, da spoznaš resničnega agenta Argylla.
Knjige, ki jih pišeš? Aidan ti je rekel, da so napovedi.
Niso.
So spomini na to, kdo si v resnici.
DEŠIFRIRANA IDENITETA
Dobrodošla nazaj, agentka R. Kylle.
CENTRALNA OBVEŠČEVALNA AGENCIJA AGENTKA R. KYLLE
Traparija.
Traparija! Tvoj prijatelj ima kolešček premalo v glavi!
Me slišiš? Kolešček premalo v glavi! Pisateljica sem.
Samo to.
Ne glede na to, kakšno trapasto sintetično vsebino mi je pokazal.
Za božjo voljo, no!
- Ne morem verjeti, da se mi to dogaja. - Nehaj že jamrati!
Ime ti je Rachel Kylle in nikoli ne jamraš.
Temu praviš jamranje?
Vohunski romani so zate osladno sranje.
Mačk sploh ne maraš. Nad psi se navdušuješ.
Pa se ne!
- Elly sem. Elly Conway. - Pogrešam Rachel.
Žal mi je. Očitno pogrešaš nekoga, ki ni jaz.
Prav. Veš, kaj? Elly Conway nočem videti nikoli več.
Avto je tvoj. Zbogom, Elly.
Fino. Zbogom.
- Kaj? - Ja.
Dajva. Kako hitra si?
Živjo, Rachel.
Vse hočem vedeti.
Pa se spet srečava, Lai-Massey.
ZAZNANO ŠIFRIRANJE: LAI MASSEY
Moj stari nasprotnik.
Zakaj traja tako dolgo?
Na teren sem šel, da sem dobil te posnetke.
To so sadovi mojega dela. Kje so vaši?
Dešifriranje Lai-Masseyjeve sheme je zamudno, direktor.
Ne. Nimamo časa. Od tega je odvisno prav vse.
Zakaj vse te laži? Lahko bi mi preprosto povedal.
Morala sva dovoliti, da spomini oživijo po naravni poti.
Sicer bi lahko za vedno izgubila vse, kar je zakopano v tvoji glavi.
Kaj se mi je zgodilo?
Dobro. Nazadnje sem te videl,
ko si odhajala na srečanje z Bakuninom pri Albertovem spomeniku.
Tja si šla ti, ne jaz.
In se nisi vrnila.
Še vedno ne veva, kje se je zapletlo, kako, da se je sfižilo.
Veva le to, da si se znašla na lokalni urgenci v komi.
Kot neznanka, ki so jo našli na obrežju Temze.
Tam te je našel Oddelek.
Ko sem te izsledil, so te že preselili v bolnišnico v ZDA.
Rachel, odpri oči.
Pridna.
Se me spomniš?
Veš, kdo si?
Nisi bila več Rachel.
Bila si nepopisan list. Ničesar se nisi spomnila.
V Oddelku so poskusili drugače.
Ženska, ki sem jo poznal kot dr. Margaret Vogler,
zadolžena za psihološke operacije, je k tebi prišla z Ritterjem.
Tvoja starša sva. Tvoja družina.
- Elly si. - Conway.
Natakarica iz majhnega kraja, ki je preživela hudo drsalno nesrečo.
Prinesla sva ti nekaj stvari, da se boš spomnila, kdo si.
Šla sta v skrajnost.
Poglej, tvoja glasbena skrinjica.
Spominke je izbrala Voglerjeva.
Vizualne sprožilce, da bi te spominjali na življenje, kakršno naj bi imela.
Nagrada za drsanje. Ja.
In tole.
- Dragi, ugasni luči. - Seveda.
Spomni se.
Voglerjeva je razvijala skrajno obliko poskusov za pranje možganov.
Elly.
Drsanje.
Skratka, Elly, oprala sta ti možgane.
Oči. Mami.
Obrnil sem se lahko le na enega človeka.
Alfieja, ki nas je usposobil.
Uvedel je preiskavo, toda brez matične datoteke kot dokaza
ga je Ritter označil za teoretika zarote.
Od takrat ga lovi.
Oddelka ni več nihče oviral in lahko so zagnali zadnji del načrta.
Zdaj ko se začenjaš spominjati, kdo si,
je morda čas, da ti vrneva tvoj dnevnik.
Ja. Končno lahko zapišeš vse zgodbe, ki si jih želela povedati.
Dnevnik je bil lažen. Napisala ga je dr. Vogler.
Dala ti je samo osnovne gradnike tvojega življenja,
ravno dovolj daleč od resnice,
da so prikrili resnična imena, kraje in dogodke.
Do tvojih pravih spominov sta želela priti
prek zgodb, h katerih pisanju sta te spodbujala.
Noro, ampak je delovalo.
Začela si pisati romaneskno avtobiografijo.
Samo počakati smo morali.
Z vsako knjigo si bila bližje.
In prejšnji teden si bila tik pred tem,
da daš Oddelku potrebno informacijo. In potem bi te...
Ubili.
Tega nisem mogel dovoliti. Med mojo stražo že ne.
Čakaj, pet let si me opazoval?
Ja. Ampak ne perverzno.
Ti si pozabila, kdo si...
Jaz pa nisem.
Poznam te bolje, kot se poznaš sama, mala.
Aidan, kdo sem?
No, nekoč je živela Ciina operativka,
najboljša terenska agentka v zgodovini Langleyja.
Zato te je najel Oddelek.
In obstajal je tudi resnični Wyatt.
To si ti?
Ni za kaj.
- Samo... Wyatta sem si predstavljala... - Večjega? Močnejšega? Ja.
Tako se me je spominjala tvoja podzavest.
Polaskan sem.
Tudi resnična Keira obstaja. Se ti zdi znana?
Žal pa Voglerjevi ni bilo treba spreminjati, kako si opisovala njo.
Zaradi tistega v Grčiji.
Torej je Keira res...
No, potem se pa poberiva.
Ubita v akciji. Prava Legrangerca jo je ustrelila v srce, kot v knjigi.
V šesti knjigi sem jo nameravala oživiti, veš?
Neki bralec mi je poslal odbito, briljantno idejo o preobratu.
ŽIVJO, ELLY, NORA IDEJA ZA PREOBRAT!!!
Bolj odbito, kot je vse to?
- Verjetno ne. - Agenta! Pridita sem.
Lai- Massey je pravkar pokleknil.
Pred mano!
ŠIFRA
Podatki v Bakuninovem dnevniku pravijo, da je matično datoteko
pustil pri varuhinji skrivnosti Sabi Al-Badr.
Koran pravi, da je varovanje tuje skrivnosti božja dolžnost.
Njeno razkritje je brezbožen greh.
Gdč. Al-Badr je to načelo dvignila na novo raven.
Bakunin je dal točna navodila,
da matično datoteko lahko prevzame samo ena oseba.
Agentka, s katero se je dogovarjal, in varuhinjina stara znanka, Rachel Kylle.
- Rachel Kylle. - Ne. Ne.
Če pričakuje Rachel Kylle, bo vedela, da je nekaj narobe, ko se bova dobili.
Napade panike imam.
Ampak le zato, ker te je Voglerca načrtno pogojevala.
No, brkljanje po mojem umu se je obrestovalo.
Nisem dobro.
Ne morem opraviti vohunske naloge.
Ko ga pogledam, vedno zagledam Argylla.
Ja, Argylle se pogovarja z mano.
In to me pomirja.
Ne razumeta? Izgubljam razum.
Ne. Spet se ti vrača.
Argylle je tvoja podzavest. Povedati ti poskuša, kdo si v resnici.
Elly.
Če lahko pet let pišeš o agentu Argyllu, si lahko en večer Rachel Kylle.
Zmoreš.
Vem.
Lahko opraviva skupaj.
Dobro.
Pripravimo vaju.
Če se ne moreta spomniti resničnosti, se oblecita domišljijsko.
ARABSKI POLOTOK
Lepa si.
Počutim se pa slabo.
Vse bo v redu.
- Nekaj moram popiti. - Tu ne točijo alkohola.
Alkohol in varovanje skrivnosti ne gresta skupaj.
Dve sodavici, prosim.
Ko bo varuhinja pripravljena, naju bo poklicala. Sprosti se.
Poslušaj, nič hudega, če si na trnih.
Zakaj bi bila? Seveda nisem na trnih.
Za to nimam razloga, ne, Aidan?
Hvala.
Seveda sem na trnih. Od hudega se mi meša.
Veš, kaj pomirja živce? Ples.
- Ples? - Ja.
- Nihče ne pleše. - Prepusti se.
Samo ti plešeš.
Kaj pa tole?
Aidan, ne znam plesati, zato...
Mogoče Elly Conway ne zna plesati, toda Rachel Kylle je znala.
- Ne znam plesati. - Gotovo znaš.
Zaboga. Kaj pa vem. Tole res...
Bodiva klovna. Kaj je to?
Tole? Traparija.
- Ne, Aidan. - Ne boš se tako zlahka izmazala.
Gorivo je natočeno, letalo bo vzletelo.
- Ne znaš plesati, a? - Ne.
Kaj je pa potem to?
- Se spomniš lahkotne ptice? - Česa?
Rachelin železni repertoar.
- Ne razumem. - Četrta knjiga.
- Ne. - Ja. To bova naredila.
Ne.
To je moja pesem.
Ne.
Najina.
To je bila najina pesem.
Ne razumem.
Začelo se je v Mogadišu.
Agenta na terenu, sredi bitke.
Se zgodi. In dogajalo se je znova in znova.
Vedno poiščeva način, da se najdeva.
Kako dolgo sva bila...
Do dneva, ko si izginila.
Veš, ko sem te zagledal na vlaku...
- Tisto je bilo najtežje. - Kaj pa?
Pretvarjanje, da te ne ljubim.
Tako težke naloge pa še ne.
Torej sva bila par?
Frdamano dober, če vprašaš mene.
Verjeti mi moraš.
Ne.
Ne bom ti.
Spomnim se.
Se opravičujem,
ampak javno izkazovanje naklonjenosti ni dovoljeno.
- Oprostite. - Seveda.
- Saj sva bila pri koncu. - Oprostite.
- Varuhinja vas bo zdaj sprejela. - Fino.
Samo gdč. Kylle.
Uživaš v večeru?
Ja. Lepo je. Hvala.
Legendarna Rachel Kylle,
ki kar pet let živi v preobleki sramežljive piske vohunskih romanov.
Bravo, srčica. Bravo.
Si pa gotovo pogrešala.
- Kaj? - Vse.
Ubijanje. Laganje.
Mene.
Nisem prišla obujat spominov, zato...
Seveda ne.
Prosim, usedi se.
Ko je tvoja naloga varovanje skrivnosti, znaš prepoznati laž.
Zato sem zmedena.
Ko sem te opazovala kot Elly Conway,
je nisem opazila.
Moja krinka je bila globoka. Vlogo sem dobro odigrala.
Pogosto se je zdelo, da predobro.
Zato mi povej. Kdo si v resnici?
Agentka Kylle ali Elly Conway?
Ker ne verjamem, da si oboje.
In od tod bo živa prišla samo ena.
Ne vem, kaj naj rečem.
Seveda veš.
Ne potrebuješ me.
Samo sebe potrebuješ.
Zbogom.
Razen tega, Saba, da ljudem v mojem poslu
maha dol za to,
kaj si o čem mislijo pritlehneži kot ti.
Zato moram žal vprašati...
Mi boš dala preklemano šatuljo
ali jo bom morala vzeti na silo?
Agentka Kylle, morda se vseeno nisi preveč spremenila.
Lahko uporabiš moj računalnik.
Kako naj vem, da je varen?
Varuhinja skrivnosti sem z razlogom.
Ker jih varujem.
MATIČNA DATOTEKA ODDELKA DRŽAVNI UDAR
Aidan, zelo boš vesel.
Terna, Alfie.
NEVROLOŠKI POSKUSI ATENTATI
Drek.
Ne. Ne, ne, ne.
Hej, tu si.
Kaj imava? Kako je šlo?
Tako se...
Fino. Zelo sem ponosen nate.
Aidan, nekaj moram vedeti.
- Ja? - Vedeti moram...
Komu lahko zaupaš?
No, zdaj vem, komu ne morem.
Ne krivi gostiteljice. Ritterju si dnevnik pokazala ti.
Ti pa, prosim, ne naredi kakšne neumnosti.
Tu mi ni treba nositi neprebojnega jopiča kot v Savoyu.
Varuhinjini možje bi vse končali, preden bi kdo od nas kaj začel.
Kaj bomo zdaj?
Popijemo čaj?
Materinska bom.
Prav. Jaz pa očetovski.
Najprej ti.
Tisto na ključu si prebrala, kajne?
Rachel, začenjaš spoznavati resnico.
Vse prihaja na dan, ne?
Začenjaš se spominjati.
Ja. Spomni se, zakaj si šla k Bakuninu.
Spomni se, kdo te je poslal.
Rekordno hitro si me našla. Morda si res tako dobra, kot pravijo.
Nadaljuj.
Sledi spominu.
Vse je nakazano. Hvala.
- Daj mi to, po kar sem prišla. - Ni tukaj.
Ne glej tako osuplo. Pomiri se, ljubica. Datoteka je še tvoja.
Nate in samo nate čaka pri varuhinji skrivnosti.
Al-Badr?
Rachel, sledi spominu.
Nadaljuj.
Midva sva končala.
Ubila sem Bakunina.
- Kaj? - Seveda si ga.
Rachel, nikoli nas nisi razočarala.
Bila si najzvestejša pomočnica Oddelka.
ATENTAT, SABOTAŽA, UGRABITEV DIPLOMATA
Reci, da to ni res.
Reci, da ni res!
Poslušaj...
Orožje ni dovoljeno.
Toda pripomočki za spanje? Vsekakor.
Zbudila si se.
Kje sem?
Doma, draga moja.
"Draga?"
Sva še vedno oče in hči?
No, ne glede na to, ali se spomniš ali ne... Smem?
Rad te imam, Rachel.
Ko sem zadnjih pet let opazoval tvoje bedno življenje...
Levinje, prepričane, da je jagnje... Srce se mi je trgalo.
Si moja hči? Ne.
Vendar sem moški, ki ti je pomagal postati to,
kar ti je bilo usojeno.
- Ampak še vedno imava problem. - Problem?
- Saj imaš matično datoteko. - Že. Nimamo pa Alfieja.
Še naprej nas bo poskušal razkriti.
Zato, prosim, povej, kje je.
Ritter, ne vem.
Ne lažem. Ne vem.
Ne vem. Bil je vinograd nekje na francoskem podeželju.
Aidan ve. Peljal me je tja. Jaz sem spala.
Kljub vsemu prepričevanju noče spregovoriti.
A, tako.
Jaz lahko izvem.
Naj jagnje zarjove.
Nekaj ti bom ponudil.
Pridi.
Ti mi daj mojega Alfieja,
jaz pa ti bom dal tvojega.
Z njim naredi, kar hočeš.
Mačke sovražim.
Jaz tudi.
Greva?
Ja.
Ti je všeč?
Zgradili smo jo, ko sva morala biti z direktorjem v oporišču,
ti pa si hotela videopovezavo z mami in očijem.
Agent Wilde še vedno noče govoriti.
Nisem presenečen. Ampak poskusili bomo nekaj drugega.
Aidan, prosim, povej jim.
Ali pa bo hitro postalo grdo.
Kje je Alfie?
Spet govoriva o tistem mačku? Ker...
Ubijte me. Kar ubijte me.
Če mi poveš zdaj, obljubim, da ne bo trpel.
Čim bolj pa boš zavlačeval odgovor... In odgovoril boš...
Tem počasneje ga bom ubijala.
Razumeš?
Takole se zmeniva. Odgovoril ti bom, če boš ti prej meni. Ja?
Aidan, nočeš se zajebavati z mano.
Nekaj mi ni in ni jasno.
Ko si ugotovila, da poznam resnico o Oddelku, bi me lahko ubila.
Takoj bi me lahko ubila, a me nisi. Zakaj ne?
Očitno služiva istemu gospodarju.
Prekini povezavo.
Mislim, da zato, ker si tudi ti hotela stran.
Ne poslušaj ga.
Živela si za Oddelek. Vedno.
Zato si ubila Bakunina.
Bakunina si ubila, ker si igrala dvojno igro
do zadnje sekunde. Hotela si dobiti datoteko in pravilno ravnati.
Vem, da si.
Ker...
Elly Conway, tista oseba...
Ni vse zlagano, veš?
Tiste osebe ne morejo izbrisati.
Vsa tista dobrota je v tebi.
Taka je Elly Conway in taka si ti.
Ime mi je Rachel Kylle.
Preverili bomo, ali je v verižici sledilna naprava.
Kaj pa Alfie?
Kako ga bomo zdaj našli?
Ne bi nam povedal.
Samo čas smo zapravljali.
Poleg tega je moj um zdaj jasen.
Vem, kako ga poiskati.
Ko sva prišla tja, sem pogledala na uro.
RAČUNAM RAZDALJO... ČAS VOŽNJE
Vozila sva se vsaj dvanajst ur.
Ni mogla biti Burgundija.
Pa poglejmo.
Preverila bom podrobnosti vseh svojih nalog na jugu Francije.
Mogoče se bom česa spomnila.
- Zdaj ni tako težko, kaj? - Nehaj.
- Pusti. Po svoje je bil legenda. - Legenda?
- Ja, bil je. - Ja. Bil. Preteklik.
Ne, on je bil...
Je dovolj legendarno zate?
Njegov tovornjaček. Zunaj je bil parkiran.
Francoske tablice so oštevilčene po regijah.
Njegova je bila 70.
Sedemdeset. In nekaj. Prepričana sem.
Kaj to pomeni?
Da je južno od Avallona in severno od Clunyja.
Pomeni, da smo blizu.
Da smo skoraj tam.
Direktor Ritter, ne vsebuje sledilne naprave.
Sijajno.
ADRENALIN
Samo še malo.
Na agentko Kylle se vedno lahko zanesemo, ne?
Samo še malo.
Našla sem ga.
NASLOV NAJDEN
Imenitno.
Bravo, agentka.
Še več, ker si mi dal dostop do glavnega računalnika,
sem matično datoteko poslala Alfieju.
Kaj?
Ker se spomnim vsega.
POTREBNA AVTORIZACIJA
DOKUMENT NI POSLAN
Skoraj vsega.
Alfie, srček, si v redu?
Tistega nisem mislila resno.
Šla bova na majhno pustolovščino.
Rdeče opozorilo!
V redu.
DIMNE PLOČEVINKE
Ne me basat.
Kako, da si še živ?
Se spomniš? Ko sva se nazadnje videla, si me opraskal.
Poglej, kdo ima krempelj zdaj.
Udariva se.
Aidan, jaz sem.
Dobro, odlagam pištolo.
Na tla.
Zelo počasi bom vstala, prav?
Na isti strani sva, Aidan.
Na isti strani.
Na isti strani, a?
- V srce si me ustrelila! - Dve besedi. Medžilni prostor.
Tako sem nameravala oživiti Keiro.
Šesta knjiga, se spomniš?
Keira.
Zadeti moraš pod pravim kotom. Videti je kot strel v srce,
toda krogla ga zgreši.
Lahko jo rešim.
Če ustaviš krvavitev.
Take oslarije pa še ne.
Zakaj si potem še živ?
Nalašč si me prestrelila skozi ozek prehod,
potem ko nisi streljala pet let. Idejo ti je poslal oboževalec.
- Tako je bilo? - Ja.
No, nekoliko sem raziskala, ampak ja.
Ja, v bistvu je to to.
Je ta oboževalec serijski morilec?
Navdušen sem. Rad bi ga spoznal.
Ja. Jaz tudi.
Gospod, našel sem jo. V orožarni je.
Daj na zaslon.
- Z agentom Wildom. - Kaj?
Kako, da je ta kreten še živ?
Vendar morava v pritličje k strežnikom, da Alfieju pošljeva datoteko.
RAZSTRELIVO
Prebiti se bova morala skozi vse vojake, ki jih ima Oddelek v oporišču.
Ritter je imel dovolj časa, da jih je poslal
na drugo stran teh vrat.
No, Aidan, kaj porečeš?
Bi plesal?
Mislil sem že, da ne boš vprašala.
En klinc vidim.
Nolan, nič ne vidim! Uporabi toplotne kamere.
Prižigam toplotne kamere.
TOPLOTNA KAMERA
Odpri zračnike. Vse.
Pridi.
Carlos! Uporabi vse enote in pojdi tja.
Dobesedno vse enote.
Razumem.
Nehajte streljati!
Ena iskra, pa bomo vsi umrli.
Ugasni črpalke. Vse!
Porkaš.
Prav ima. Surova nafta je.
Kje sva?
Odložite orožje, fantje.
Zgrabite nože.
Preveri Alfieja. Je v redu?
Ja. Alfie je v redu.
Midva nisva.
Ja.
Če bova umrla v boju,
umriva veličastno, prav?
Drsanje.
So tisti spomini resnični?
Ja. Vse razen nesreče. Znaš drsati. In to odlično.
Tudi spomini na poljube so pravi.
- Primi. - Ali...
Kaj nameravaš, miška?
Mami mora delati.
Rachel!
Samo da veš, tvoje knjige sem sovražil.
Daj.
- Napišiva tvoje zadnje poglavje. - Napišiva tvoje.
Daj!
Končajva.
Pozabite na varnostne ukrepe.
Streljajte!
Ustrelite jo!
To si zasluži poljub.
Si za seksi zmenek med strežniki?
Če hočeš, da je delo opravljeno...
Ko bova odobrila pošiljanje, bo datoteka hitro pri Alfieju.
Res obvladaš.
To bi moralo obiti vse varnostne sisteme
- in potem bo konec s temi... - Bravo.
Ne.
Kaj? Kaj je to? Kaj se dogaja?
Ugotovila je, da za vstop v sistem potrebuje pravo mrežnico.
Najde jo pa samo v teh očkih.
Po Bakuninu smo vgradili nekaj varovalk.
Bila sta dobra ekipa. Zdaj lahko rečeta, da sta umrla kot ekipa.
To se bo zgodilo tukaj in zdaj.
Zaboga.
Spravi ga z mene! Daj!
Sranje. Oči.
Alfie, zlatek si.
Pikec moj. Ja, ponosna sem nate.
Tvoj mačji morilec je Ritterju spraskal oči.
Potrebovala sva jih.
- Pa zdaj? - Vem, kaj morava. Pridi.
Na streho.
Ti bogca.
To je to. Varovalke lahko obideva, če uporabiva to satelitsko kupolo.
- Tega si me naučil ti. - Pa še kdaj.
BREZ POVEZAVE
Zdaj pa bo.
To, Lakers. To.
Povozila bom nastavitve.
Dostopam do predala za odhodno pošto.
In kot bi mignil...
POŠLJI
Dobro jutro, Alfie.
PREJEMAM DATOTEKO
Pa dajmo.
NALAGAM
SAMO DOSTOP DO TERASE S SATELITOM
Kaj je to? In od kod prihaja?
Agentka R. Kylle.
Gamma. Delta. Bravo.
Epsilon. Psi. Omega.
Tarča: Wilde.
Kaj?
Hej. Ej!
Kaj počneš?
Aktiviraj.
NALAGANJE USTAVLJENO
Prekleto! Daj no!
Stoj!
To!
Ne naredi tega. Programirala te je.
- Ne bom se tepel s tabo. - Samo čas zapravljaš.
- Spomni se, kdo si! - Wilde!
Jezus! Daj že!
Srček...
V redu je.
Njo moram ubiti.
Dobil te bom.
Ne sili me v to.
Nočem ti hudega. Dovolj!
Žal boš moral najprej ubiti njo.
Ne bom se tepel s tabo.
Ne morem te ubiti.
Pokončaj ga.
Vem, da me ne slišiš, ampak...
Ljubim te.
Vedno sem te.
Vedno te bom.
Dobro, srči, saj zmoreš.
Zasuči...
In...
Zmečkaj.
Zgrešila si. Se mi zdi.
Ojej.
Kaj sem naredila?
- Kaj sem naredila? Oprosti. - Hej. Si nazaj?
Ja.
Ja. Nazaj sem.
Si v redu?
Se hecaš?
Daj. Vstani.
Dobro. Tri, dve, ena.
Dvigni se.
Okej. Okej.
Daj mi roko.
Dobro si me. Je to...
- Dve Keiri vidim. Ti tudi? - Jaz vidim eno.
Keira? Keira! Kako to, da si živa?
Kdo pa misliš, da ti je poslal idejo o medžilnem prostoru?
Osebno izkušnjo imam.
To je oboževalka?
Ja. Pridi.
Toda ko nisi odpisala, sem spoznala, da si res vse pozabila.
Zato sem se vtihotapila v mrežo Oddelka in čakala na priložnost za napad.
Ko sem videla, da so vaju privedli,
sem si rekla, da je napočil pravi trenutek.
Prekleto res.
Nisi nečesa pozabila?
NALAGAM
PRENAŠAM
PRENOS KONČAN
To!
Vedeti moraš, da bi ti vedno prinesla matično datoteko.
Argylle je sijajno tempiral detonacije.
Ko se je ladje potopila,
z njo pa tudi Direktorat,
je ugotovil, da ga prvič po dolgem času
ne čaka nova naloga,
da mu ni treba po tarčo, preprečiti nevarnosti.
Prvič
je bil svoboden.
VOHUNSKE JE BAŽE, ZATO LAŽE.
Še zadnja vprašanja za eno in edino Elly Conway.
V redu...
Ja. Tam zadaj.
Živjo. Če ne bomo dobili nove Argyllove pustolovščine,
nam morate vsaj povedati,
kaj po koncu zgodbe počnejo vsi ti liki.
No, upam,
da je Alfie od Cie dobil odlikovanje za zasluge,
potem ko je z matično datoteko razkril preostale agente Direktorata.
Keira...
Vedno je govorila, da bi lahko bila Steve Jobs,
zato je po mojem to naredila.
Unovčila je tehnologijo, ki jo je razvila za Direktorat,
in dokazala, da je imela prav.
Kar pa zadeva Argylla in Wyatta...
Partnerja sta.
Karkoli že bosta počela...
Bosta to gotovo počela tako kot sta vse...
Lažni preplah.
Skupaj.
Zelo sem ponosen nate. Ljubim te.
Naslednje vprašanje.
Ja, gospod v rumeni majici zadaj.
Ja. Mogoče nimam vprašanja, ampak...
Morda imaš ti kakšno zame.
DVAJSET LET PREJ
Cosmopolitana, ampak s preobratom.
Se ti zdi, da sva v klubu ali pubu?
Brez vodke.
Ja?
Cointreauja.
Brusničnega soka.
Samo s preobratom.
Takoj.
V hudi godlji moraš biti, če so te poslali k meni.
To je preobrat.
Kako ti je ime?
Aubrey.
Aubrey Argylle.
PRVA KNJIGA – FILM KMALU NA SPOREDU
V SPOMIN NA BRADA ALLANA
"POČNI TO, KAR TI JE PRI SRCU."
Prevedla Polona Mertelj